
V I L J A N D I  L I N N
LINNAVOLIKOGU


REVISJONIKOMISJONI
KOOSOLEKU PROTOKOLL

Viljandi 								 17. september 2026  nr 1-12/26/9

Algus kell 10.00, lõpp kell 13.16

Koosolekut juhatas: Are Tints
Protokollis: Sirli-Mai Nurka
Võtsid osa liikmed: Harri Juhani Aaltonen, Kaido Kivisild, Ivar Kommisaar, Emma Kruusmäe (Teams), Peedu Põld (Teams), Heiki Raudla, Are Tints
Võtsid osa teenistujad: rahandusameti juhataja Ülle Allik, linnapea Jaak Pihlak, linnasekretär Ene Rink, abilinnapea Anett Suits, abilinnapea Silvia Takkel, haljastusspetsialist Gerda Ustimenko

Koosolek toimus füüsiliselt raekojas ja elektrooniliselt Microsoft Teamsi vahendusel.
Läbirääkimised päevakorra asjus.

Komisjoni juhataja tegi linnapea ja abilinnapea palvel ettepaneku muuta päevakorda. Esimeseks päevakorrapunktiks pandi Viljandi Linnavolikogu 24.04.2025 määruse nr 66 „Sotsiaalhoolekandelise abi andmise kord“ muutmine ja täiendamine (2026/91) ning teiseks päevakorrapunktiks „Ülevaade Viljandi Linnahoolduse juhataja töölt vabastamise asjaoludest“.

Komisjon kinnitas päevakorra.

PÄEVAKORD:
1. Viljandi Linnavolikogu 24.04.2025 määrus nr 66 „Sotsiaalhoolekandelise abi andmise kord“ 	muutmine ja täiendamine (2026/91)
2. Ülevaade Viljandi Linnahoolduse juhataja töölt vabastamise asjaoludest
3. Viljandi linna põhimäärus, II lugemine (2026/76-1)
4. Viljandi Linnavolikogu töökord, II lugemine (2026/77-1)
4. Viljandi linna jäätmehoolduseeskiri, III lugemine (2026/79-2)
6. Raamatupidamise sise-eeskirja täitmine linnavalitsuse ametites ja allasutustes
7. Muud küsimused




PÄEVAKORRAPUNKT NR 1
Viljandi Linnavolikogu 24.04.2025 määrus nr 66 „Sotsiaalhoolekandelise abi andmise kord“ muutmine ja täiendamine (2026/91)
KUULATI:
A. Suitsu ettekannet eelnõust, mille eesmärgiks on väärtustada linnakodanikuks olemist ning tõsta linnakodanike toimetulekuvõimet. Senise ühekordse väljamakse asemel makstakse sünnitoetus välja kolme väljamaksena. Esimene väljamakse tehakse samal ajal nagu kehtivas määruses, teine väljamakse lapse pooleteist aastaseks saamisel, kui lõppeb vanemapuhkus ja kolmas kolmeaastaseks saamisel, kui lapsevanem peab otsustama tööle naasmise ning suurem vajadus on lapse lasteaiakoha järgi, mis toob perele juurde kulusid.

Muudatusettepanek:
H. J. Aaltonen tegi ettepaneku jätta välja 12 kuu nõue ning säilitada senine nõue, mille kohaselt peab vähemalt üks lapse vanematest olema lapse sünnihetkel rahvastikuregistri andmetel Viljandi linna elanik.

Tähelepanek:
P. Põld – seletuskirjas parandada lauset: „Esimene väljamakse tehakse samal ajal nagu kehtivas määruses, teine väljamakse lapse pooleteiseaastaseks saamisel, kui lõppeb vanemapuhkus …“. Asendada sõna „vanemapuhkus“ sõnaga „vanemahüvitis“.

Koosoleku juhataja pani muudatusettepaneku hääletusele.
Hääletati:
7 poolt, vastu ja erapooletuid ei olnud

Koosoleku juhataja pani eelnõu hääletusele.
Hääletati:
6 poolt, 0 vastu, 1 erapooletu

OTSUSTATI:
Toetada eelnõu „Viljandi Linnavolikogu 24.04.2025 määrus nr 66 „Sotsiaalhoolekandelise abi andmise kord“ muutmine ja täiendamine (2026/91)“ koos muudatusettepanekuga.


PÄEVAKORRAPUNKT NR 2
Ülevaade Viljandi Linnahoolduse juhataja töölt vabastamise asjaoludest
Komisjon arutles, kas päevakorrapunkt tuleks kuulutada kinniseks.

A. Tints tegi ettepaneku lubada veebi teel osalemine juhul, kui osalejad kinnitavad, et nad ei salvesta koosolekut, viibivad ruumis üksinda ning kõrvalised isikud ei kuule koosolekul toimuvat arutelu.

Koosoleku juhataja pani hääletusele veebi teel osalemise lubamise tingimusel, et veebi teel osalejad kinnitavad, et nad ei salvesta koosolekut, viibivad ruumis üksinda ning kõrvalised isikud ei kuule koosolekul toimuvat arutelu.
Hääletati:
4 poolt, 3 vastu

Koosoleku juhataja pani hääletusele päevakorrapunkti kinniseks kuulutamise.
Hääletati:
7 poolt, vastu ja erapooletuid ei olnud

Koosoleku juhataja küsis E. Kruusmäelt, kas ta kinnitab, et osaleb koosolekul üksinda, kõrvalised isikud ei kuule koosolekul toimuvat arutelu ning ta ei salvesta koosolekut. E. Kruusmäe kinnitas nimetatud tingimuste täitmist.

Koosoleku juhataja küsis P. Põllult, kas ta kinnitab, et osaleb koosolekul üksinda, kõrvalised isikud ei kuule koosolekul toimuvat arutelu ning ta ei salvesta koosolekut. P. Põld kinnitas nimetatud tingimuste täitmist.

OTSUSTATI:
Päevakorrapunkt kuulutati kinniseks, kuna päevakorrapunkti käsitlemisel arutati konkreetseid isikuid puudutavaid asjaolusid.

E. Kruusmäe lahkus koosolekult kell 11.54.


PÄEVAKORRAPUNKT NR 3
Viljandi linna põhimäärus, II lugemine (2026/76-1)
KUULATI:
E. Rinki ettekannet eelnõust, mille eesmärgiks on linna põhimäärust kaasajastada ja viia see vastavusse kohaliku omavalitsuse korralduse seadusega. Lisaks andis ülevaate muudatusettepanekutest, mis on laekunud eelnevatest komisjonidest.

Koosoleku juhataja pani eelnõu hääletusele.
Hääletati:
6 poolt, vastu ja erapooletuid ei olnud

OTSUSTATI:
Toetada eelnõu „Viljandi linna põhimäärus, II lugemine (2026/76-1)“.


PÄEVAKORRAPUNKT NR 4
Viljandi Linnavolikogu töökord, II lugemine (2026/77-1)
KUULATI:
E. Rinki ettekannet eelnõust, mille eesmärgiks on ajakohastada töökorda, viia see vastavusse kohaliku omavalitsuse korralduse seadusega ning korrastada volikogu töökorralduse regulatsiooni. Lisaks andis ülevaate muudatusettepanekutest, mis on laekunud eelnevatest komisjonidest.

E. Kruusmäe saabus koosolekule kell 12.15.

OTSUSTATI:
Toetada juhtivkomisjoni otsust ning saata eelnõu „Viljandi Linnavolikogu töökord, II lugemine (2026/77-1) kolmandale lugemisele.


PÄEVAKORRAPUNKT NR 5
Viljandi linna jäätmehoolduseeskiri, III lugemine (2026/79-2)
KUULATI:
S. Takkeli ning G. Ustimenko ettekannet eelnõust, mille eesmärgiks on Viljandi linna jäätmehoolduseeskirja üle vaatamine ja muutmine, mis on tingitud jäätmereformist, millega muudeti jäätmeseadust ja pakendiseadust. Kuna Viljandi linnas kehtiv kontsessioonileping lõppeb 31.03.2027 ja uus leping tuleb sõlmida juba kooskõlas jäätmereformiga, siis tuleb uuendada vastavalt ka jäätmehoolduseeskirja. Lisaks anti ülevaade ettepanekutest, mis on tulnud eelnevatest komisjonidest.

E. Kruusmäe lahkus koosolekult kell 12.45.

Koosoleku juhataja pani eelnõu hääletusele
Hääletati:
6 poolt, vastu ja erapooletuid ei olnud

OTSUSTATI:
Toetada eelnõu „Viljandi linna jäätmehoolduseeskiri, III lugemine (2026/79-2)“.


PÄEVAKORRAPUNKT NR 6
Raamatupidamise sise-eeskirja täitmine linnavalitsuse ametites ja allasutustes
KUULATI:
Ü. Allik andis ülevaate raamatupidamise sise-eeskirja täitmisest linnavalitsuse ametites ja allasutustes.

OTSUSTATI:
1. Informatsioon võtta teadmiseks.
2. Ü. Allik täpsustab, kas kassid ja maasikad on arvel ning annab komisjonile sellest teada.


PÄEVAKORRAPUNKT NR 7
Muud küsimused
KUULATI:
A. Tints andis teada, et linnakodanik pöördus revisjonikomisjoni poole seoses tema koduhoovi sissepääsu ette seisma jäätud autoga, mille sealt eemaldamise osas ta ei ole linnvalitsuselt abi saanud, kuigi probleemiga on lubatud tegeleda. A. Tints lubas linnavalitsusest uurida, milline on hetke olukord, miks seni ei ole midagi ette võetud ning kas ja millal probleemiga tegeletakse.

I. Kommisaar saadab kütusekaarte puudutavad küsimused revisjonikomisjoni esimehele, kes edastab need revisjonikomisjoni nimel otse asutuste juhtidele.

H. Raudla lahkus koosolekult kell 13.15.

OTSUSTATI:
Käsitleda nimetatud teemasid järgmisel komisjoni koosolekul.

(allkirjastatud digitaalselt)					(allkirjastatud digitaalselt)
Are Tints							Sirli-Mai Nurka
koosoleku juhataja						protokollija



image1.png




